ועדת הכלכלה, כנסת 25, פרוטוקול מספר 313, 2024-02-26 00:00

דוד ביטן: בוקר טוב

דוד ביטן:  אני פותח את הישיבה: הצעה לדיון מהיר בנושא פטור מתשלום בכבישי אגרה למשרתי מילואים של חברת הכנסת מיכל מרים וולדיגר, חבר הכנסת עידן רול, חבר הכנסת יונתן מישרקי וחבר הכנסת יבגני סובה

דוד ביטן:       הם יצאו?      

קריאה: הנציג של הרשות הממונה יצא, של חוצה ישראל ונציגת צה"ל

דוד ביטן: מה יהיה? של מי אתם נציגים?      

אסתר אמבאו: אנחנו מהחשב הכללי

אור ליביס: תחבורה

דוד ביטן: הנה, הם באו

דוד ביטן:       אודי, בבקשה

אודי גורן: תודה

אודי גורן:  כמידי שבוע - -      

דוד ביטן: - - - שבוע אני ואתה

אודי גורן: אתה ואני מידי שבוע, חד-משמעית

אודי גורן:  אני מדבר היום ברבע אופטימיות

אודי גורן:  אני אודי גורן, בן דוד של טל חיימי, שנרצח ונחטף ב-7 באוקטובר

אודי גורן:  כולנו יודעים ושמענו שיש משלחת שיצאה לפריז סוף-סוף

אודי גורן:  חבר הכנסת ביטן, בדיוק מאחוריך יש שלט שיכול להיעלם מפה ממש בשבועות הקרובים, ואנחנו באים היום כדי להגיד שזאת הדרך – לתת רוח גבית

אודי גורן:  אנחנו נגיע כולנו בהרכב מלא כרגיל, ונבקש שאחרי יותר מ-140 יום הסאגה הזאת יכולה להיגמר בעסקה אחראית, שברור לנו שישראל חזקה לעמוד בה

אודי גורן:  אחרי כל כך הרבה זמן שלכולם ברור לאן הדברים צריכים ללכת זה יכול להיות מאחורינו

אודי גורן:       אני מעלה פה שני דברים ששניהם מתכנסים תחת מה שנאמר בדברים ל', י"ט: "ובחרת בחיים למען תחיה אתה וזרעך"

אודי גורן:  אנחנו מתחילים להחזיר אנשים לנגב – אור הנר חזרו כבר

אודי גורן:  יש שיח מאוד ער להחזיר את הקהילות

אודי גורן:  אנשים זקוקים לזה; השהייה בבתי המלון מפרקת את הקהילות והורסת אותם מבפנים, ולכן אנשים חוזרי

אודי גורן:  אבל אם תדברו עם האנשים זה מאוד ברור שעד שלא כל חברי הקהילה יחזרו אליהם הדבר הזה לוקה בחסר

אודי גורן:  הקהילות חוזרות בצורה טכנית בלבד

אודי גורן:  אני לא חבר של קהילה בנגב המערבי – יהיו פה חברים רבים שיגיעו היום

אודי גורן:  השיקום המלא למען העתיד שלנו יהיה רק כשכל הקהילות האלה יהיו שלמות

אודי גורן:       הדבר השני הוא מה אנחנו עושים ביום שאחרי? איך אנחנו שומרים על ביטחון המדינה ביום שאחרי? לצורך כך אני מעלה את הנושא שבדיוק לפני חודש היו 50 תצפיתניות שסירבו להתפנות מהבקו"ם וללכת לקורס

אודי גורן:  כולם מכירים את הסיפור הזה?      

דוד ביטן: קראתי בעיתון

אודי גורן: אני מרגיש שזה בצדק

אודי גורן:  כי אם הבת שלי הייתה הולכת להתגייס להיות תצפיתנית, והיא הייתה יודעת שברגעים אלה אחרי כל כך הרבה זמן – תכף חמישה חודשים – עדיין יש תצפיתניות בשבי חמאס – זה כאילו מרגיש שאנחנו עושים שימוש ציני בעניין הפגיעות המיניות ואני לא רוצה לעשות שימוש ציני, אבל אנחנו יודעים שזה מה שקורה

אודי גורן:  איזו סיבה יש לילדות האלה ללכת להתגייס או לחיילים אחרים שיודעים שיש חיילים שב-7 באוקטובר הצילו מאות או אלפי אנשים, והם עדיין בשבי חמאס? חלק מהאבות והאימהות יהיו פה היום

אודי גורן:  למען היום שאחרי, למען ביטחון ישראל אנחנו חייבים שהעסקה הזאת תצלח, ושנצא לתהליך שבסופו השלט הזה ייעלם מפה בשבועות הקרובים

אודי גורן:  תודה

אודי גורן:  ממך אני מקווה שאתה וחברת הכנסת וולדיגר תעלו את התמיכה שלנו ואת שלכם, אני מקווה, לכך שעסקה אחראית תצא לפועל ותסיים את הסאגה הנוראית הזאת

דוד ביטן: תודה

דוד ביטן:  אני מקווה שזה מה שיקרה

דוד ביטן:       משרד הביטחון, יש לכם הודעה בשבילנו?      

נויה חוגי: משמחת

דוד ביטן: אני יודע, לכן פניתי אליכם כי האוצר עושה קצת בעיות

נויה חוגי: אני רמ"ד כוח אדם במשרד הביטחון

נויה חוגי:  אחרי הדיון הקודם יצאנו לעבודה ואנחנו אכן מוכנים לשלם

דוד ביטן: 50%?      

נויה חוגי: כן

דוד ביטן: כמה תקציב זה? לדעתי, זה כמה מיליונים, זה לא משהו בשמים

נויה חוגי: רטרואקטיבית זה יותר קשה

נויה חוגי:  התחלנו לעשות עבודה ולאסוף

נויה חוגי:  אנחנו דווקא חושבים שזה כמה עשרות מיליונים, ובתחשיב מהיר שעשינו זה כ-60-50, ואם לא כולם נוסעים זה יהיה פחות

נויה חוגי:  בכל מקרה אין לנו בעיה לשאת בחלק מזה

דוד ביטן: מאה אחוז

דוד ביטן:  עכשיו אחרי ששכנענו את משרד הביטחון, מה שהיה מאוד קשה למרות שמדובר בחיילי מילואים האוצר פתאום עושה בעיות

דוד ביטן:  אז קיבלתי הודעה שהם כרגע לא מוכנים לממן, אבל לדעתי, בסוף הם יממנו

דוד ביטן:  דיברנו עכשיו עם היועץ של שר האוצר

דוד ביטן:  אני לא רוצה להוציא הודעת סיכום שמי שאשם בעניין הזה זה משרד האוצר

דוד ביטן:  אני באמת לא רוצה

דוד ביטן:  אני חושב שמגיע לחיילים

דוד ביטן:  בנוסף עברה הצעת חוק של חבר הכנסת חנוך מילבצקי - -     

מיכל מרים וולדיגר: היא עוד לא עברה

דוד ביטן: הכוונה היא שהיא עברה ועדת שרים

דוד ביטן:  זה מה שחשוב לי

דוד ביטן:  הוועדה העבירה שיממנו את כביש 6 לחיילים

דוד ביטן:  אז אם זאת העמדה של הממשלה למה משרד האוצר מתנגד?      

מיכל מרים וולדיגר: אגב, זה לא רק כביש 6, זה כל כבישי האגרה

מיכל מרים וולדיגר:  בוא נדייק

דוד ביטן: עוד יותר

דוד ביטן:  אז, לדעתי, כדאי לכם להסכים לפני שהצעת החוק הזאת מגיעה לדיונים בכנסת

דוד ביטן:  כי התוצאה הממשית תקציבית היא הרבה יותר קשה

דוד ביטן:  אז עדיף להגיד שכבר נתנו את העניין הזה, ואין צורך בהצעת חוק כזאת או אחרת

דוד ביטן:  אם ועדת שרים בשם הממשלה הסכימה להעביר את זה וזה יעבור בכנסת בקריאה טרומית בהמשך, אז למה האוצר מתנגד? החשב הכללי לא קשור לעניין, נכון? אתם רק דואגים שהכסף ישולם לאנשים, נכון? מצאתם את השיטה איך עושים את זה רטרואקטיבית וקדימה?      

אסתר אמבאו: אני מהחשב הכללי

אסתר אמבאו:  אנחנו מציעים מנגנון שקודם כול חייל יוכל להגיש למשרד הביטחון בקשה להחזר נסיעות בהתאם למתווה שקיים היום של החזר הוצאות אם רכב רשום על שמו, ובנוסף לכך שהמקטעים שבהם נסע החייל הם מנקודת היציאה מביתו לבסיס ובחזרה

אסתר אמבאו:  ההסדר יוצע למשך שלושת החודשים הקרובים, ומשרד הביטחון ישלם עבור הוצאות הדלק גם עבור החשבוניות שהוגשו

דוד ביטן: בסדר

דוד ביטן:  אז מה שנשאר לנו זה רק אגף תקציבים שיאשר את זה

דוד ביטן:  אז אנחנו מחכים

דוד ביטן:  הוא אמר שנחכה לו

מיכל מרים וולדיגר: כבוד היושב-ראש, לפי מה שאמרה פה נציגת משרד הביטחון, מדובר על 60-50 מיליון שקל בשנה קדימה, וזה גם אם כל החיילים ישתמשו בזה

דוד ביטן: אחורה וקדימה, נכון?      

נויה חוגי: קדימה

מיכל מרים וולדיגר: היא אומרת שאחורה היא לא יודעת

דוד ביטן: היא אמרה שאחורה זה כמה עשרות

מיכל מרים וולדיגר: את מדברת איתי על 60-50 מיליון נכון למצב היום או על השגרה בכלל כשיש הרבה פחות חיילי מילואים?      

אסתר אמבאו: הערכנו בין המצב היום לבין שגרה

אסתר אמבאו:  משהו באמצע

מיכל מרים וולדיגר: זה באמת סכום לא גבוה

דוד ביטן: נחכה לעמדת שר האוצר

דוד ביטן:  אנחנו נמשיך את הישיבה הזאת ב-12:15

משה טור פז: אדוני היושב-ראש, אני יכול להעיר הערה, בבקשה?      

דוד ביטן: אנחנו נמתין לתשובה מהם

דוד ביטן:  אנחנו נלחץ עליהם עד 12:15

מיכל מרים וולדיגר: אני רק אומר שב-12:00 אני מנהלת דיון בוועדת הרווחה במקום חבר הכנסת אייכלר, אז אני לא אוכל להיות

מיכל מרים וולדיגר:  אבל אני סומכת עליך

דוד ביטן: או שתסמכי עליי - -     

מיכל מרים וולדיגר: אני מכירה וסומכת עליך

דוד ביטן: אבל אני סומך עלייך שתלחצי עליהם בינתיים

דוד ביטן:  אין מצב שהם לא יממנו כשמשרד הביטחון כבר מסכים

מיכל מרים וולדיגר: בהחלט

מיכל מרים וולדיגר:  מסכימה

דוד ביטן: לפני זה הם היו בעד ומשרד הביטחון נגד

דוד ביטן:  עכשיו משרד הביטחון בעד והם נגד

מיכל מרים וולדיגר: כנראה, משחקים תמיד השוטר הטוב והשוטר הרע ומשחקים ביניהם פינג-פונג

דוד ביטן: קינלי, אתה רוצה להעיר משהו?      

משה טור פז: אני רוצה להעיר הערה בתור יושב-ראש שדולת המילואים

משה טור פז:  קודם כול אני רוצה לברך על המהלך הזה

משה טור פז:  אבל אני רוצה לבקש משהו: כמו שאתה יודע יש עקרון ברירת המחדל

משה טור פז:  אם המצב יהיה שהחיילים צריכים להגיש בקשה כדי לקבל את ההנחה אז בהגדרה רובם לא ינצלו אותה

משה טור פז:  ככה זה

משה טור פז:  זה טבע האנשים

דוד ביטן: זה לא מדויק, אתה יודע למה? כי התלבשנו על החזר ההוצאות של הנסיעה, של הדלק וכו'

דוד ביטן:  באותה הזדמנות שהם מגישים אז הם יגישו גם את זה

משה טור פז: הבנתי

משה טור פז:  אז הייתי רוצה לבקש שהדבר הזה יהיה סוג של ברירת מחדל

משה טור פז:  עצם העובדה שאתה חייל מילואים פעיל או כל דבר דומה ייתן לך את ההנחה

משה טור פז:  צריך לחשוב איך מייצרים פה מקסימום - -     

מיכל מרים וולדיגר: ניסינו את זה

דוד ביטן: זה רק במסגרת חוק

דוד ביטן:  תכלס היום כיוון שהם מקבלים החזר נסיעות הם יכולים גם לקבל את ההחזר

משה טור פז: אני רוצה לומר משהו חשוב: היום כדי להיות מפקד במילואים אתה צריך להיות אדם אמיד

משה טור פז:  אם אין לך רכב חברה – אני יודע, הייתי מ"מ, מ"פ, מג"ד במילואים, קצין אג"ם ושירתי רוב השנים באוגדת עזה

משה טור פז:  גרתי חלק מהזמן בצפון ליד בית שאן ובחלק מהזמן ליד ירושלים

משה טור פז:  משמעות הדבר היא שאני או המעסיק שלי כיסינו את המילואים שלי במאות שקלים בחודש

משה טור פז:  כשהיינו מכניסים מ"פ לתפקיד כשהייתי מג"ד, השאלה הראשונה שהיינו שואלים אותו בציניות זה: יש לך רכב חברה? תראה איזה אבסורד זה – בשביל הזכות להיות מפקד בצה"ל אתה צריך כיסוי כלכלי

משה טור פז:  אז כל צעד שאנחנו עושים פה זה עוד צעד לקראת דמוקרטיזציה של הפיקוד

דוד ביטן: האמת היא שלא אכפת לי כי אם החברות מממנות אז הן תורמות משהו לחיילי מילואים

דוד ביטן:  זה לא נורא

משה טור פז: צריך לשאול אם זאת הדרך הנכונה

דוד ביטן: אנחנו נמשיך ב-12:15 ועד אז תהיה לנו תשובה של האוצר, אני מקווה

דוד ביטן:       משרד הביטחון, אחרי התשובה שלכם אתם לא חייבים להיות ב-12:15

משה טור פז: תקבלו כסף תקבלו שחרור

דוד ביטן: תודה רבה לכולם

דוד ביטן:  הישיבה תתחדש ב-12:15

דוד ביטן: אני מחדש את הישיבה בקשר להצעה לדיון מהיר בנושא פטור מתשלום בכביש אגרה למשרתי מילואים

דוד ביטן:       תשובת משרד הביטחון הייתה שהם מוכנים להשתתף ב-50% מהעלות של החזר הוצאות נסיעה בכביש 6 לחיילי מילואים שנוסעים או חוזרים לבסיס בזמן המלחמה

דוד ביטן:  משרד האוצר שטוען שהוא נתן 9 מיליארד שקל ועכשיו רוצים ממנו תוספת מוכן עקרונית לעניין

דוד ביטן:  יש לנו עדיין סוגיה לדבר על זה, אבל אנחנו נשב איתם היום וננסה לסגור את העניין הזה

דוד ביטן:       אני נועל את הישיבה על הפטור מאגרה